Astăzi, 27 iulie 2023, ora 16

La adresa de [aici](https://docs.google.com/spreadsheets/d/1zdOjIhb09QyhH_UYSmxDfjAjcUagks1c/edit?usp=sharing&ouid=109327688298270258789&rtpof=true&sd=true) (se deschide link-ul legat de cuvântul <aici>, trebuie să aveți conexiune la internet) sunt publicate rezultatele admiterii candidaților din R. Moldova și diaspora la studii preuniversitare în România în **forma finală**.

Daca linkul de mai sus nu se poate accesa prin apasarea tastei <CTRL> + <CLICK> (CLICK = apasarea butonului din stânga a mousului) se copiaza linkul urmator in browserul de internet folosit de dvs după care se apasă tasta <ENTER> sau se solicită cautare pe internet:

<https://docs.google.com/spreadsheets/d/1zdOjIhb09QyhH_UYSmxDfjAjcUagks1c/edit?usp=sharing&ouid=109327688298270258789&rtpof=true&sd=true>

Comisia de admitere de la Inspectoratul Şcolar Judeţean Iaşi începând de acum nu mai poate înscrie, nu mai poate analiza dosare, nu mai poate gasi soluţii pentru înscrierea la liceu sau şcoală profesională în România.

Orice solicitare poate fi adresată, conform legislaţiei, la adresa de e-mail [international@edu.gov.ro](mailto:international@edu.gov.ro)

Rezultatele sunt afișate în format anonimizat. Fiecare candidat este identificat prin numărul de înregistrare comunicat prin e-mail fiecărui candidat de către un membru din comisia de admitere.

Un alt fel de identificare a rezultatului admiterii este urmărind datele privind ţara de domiciliu, de absolvire a gimnaziului, unitatea gimnazială absolvită, media de admitere.

Toți candidații sunt repartizați pe locuri de studii fără plata taxelor de școlarizare și vor primi o bursă lunară de 65 de Euro. Cheltuielile cu hrana (masa) vor fi suportate din bugetul propriu (bursă). De la bugetul de stat sunt decontate doar cheltuielile de regie (de întreținere) cantină și cămin- acolo unde este cazul. Atenție! Sunt unități care nu oferă locuri în cămin (vezi coloana cu această informație- în fișierul Excel).

Rezultatele admiterii sunt publicate în fișier Excel, pe care îl descărcați în propriul calculator pentru a face căutări, analize, statistici. Fișierul este postat în <citire> dar dacă îl descărcați nu trebuie să solicitați permisiune de editare în Google Drive.

Alte precizări:

* Nu trebuie să confirmați sau să infirmați hotărârea dumneavoastră de a vă prezenta sau nu la cursuri în data de 11 septembrie 2023 în România.
* Înmatricularea la studii preuniversitare în România se face în baza dosarului cu acte în original, pe care îl prezentați la unitatea din România, în data de 11 septembrie 2023
* Elevii care sunt repartizați pe locuri la care vor susține o probă de verificare la limba modernă sau care vor susține probe de aptitudini vor fi programați pentru probe în primele zile ale anului școlar 2023-2024.
* Informații despre cazare (sunt unități care nu oferă locuri în cămin) se vor obține direct de la unitatea numită în coloana cu această informație- în fișierul Excel după data de 1 septembrie 2023 (informațiile solicitate înainte de această data nu sunt viabile deoarece majoritatea personalului se află in concediu de odihnă).
* Informații despre viză se pot obține de la ambasade/ consulate, după ce Ministerul Educației din România transmite la ei lista nominală cu elevii admiși. Apreciem că aceste demersuri se fac după data de 15 august 2023.

sau

* În prima zi de şcoală – 11 septembrie 2023 - elevii pot veni în România cu pașaport (ca la o vizită obișnuită) după care se solicită permis de ședere la SERVICIUL PENTRU IMIGRĂRI AL JUDEȚULUI …. ( acolo unde este liceul unde sunteți admis). La SERVICIUL PENTRU IMIGRĂRI AL JUDEȚULUI …. pentru obținerea permisului de ședere la studii în România se va depune un dosar cu copii după actele de identitate + aprobarea de scolarizare (conform cu originalul ridicata de la secretariatul unității de invățământ din RO ) + adeverință de elev (ridicata de la secretariatul unității de invățământ, cu precizarea perioadei de școlarizare, respectiv ciclu de învățământ). Străinii bursieri ai statului român, nu sunt obligați să facă dovada achitării taxei de studii și dovada mijloacelor de întreținere pentru obținerea vizei, iar cei de origine română nu sunt obligați sa facă dovada mijloacelor de întreținere.